**Malo zrno**

**Zrelo pšenično malo zrno**

**melju u brašno bijelo il' crno.**

**zatim ga stave u velike vreće**

**gdje čeka da postane nešto veće.**

**I, evo, gle put pekare kreće,**

**i tu s kvascem raste od sreće,**

**i kao tijesto strpljivo čeka**

**da oblikuje ga pekarska ruka.**

**I u trenu promijeni svoje lice,**

**u kruhove, štrudle, kiflice,**

**i krene na put do tople pećnice**

**gdje postaje čudo zlatne korice.**

**Poslije se smjesti na pekarske police**

**i mirom miriše duž cijele ulice,**

**da jutrom obraduje dečke i curice,**

**malo zrno iz klasa pšenice.**

**Ksenija Grozdanić**

**Danas se obilježava Dan zahvalnosti za plodove zemlje.**

**ZADATAK:**

**Pročitaj pjesmu Malo zrno. U bilježnicu nacrtaj put maloga pšeničnog zrna.**

**Svakoj kitici pridruži jedan crtež.**